ᱡᱚᱥᱤᱯᱩᱨ

ᱡᱚᱥᱤᱯᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱳᱰᱤᱥᱟ  ᱯᱚᱱᱚᱛ ᱨᱮ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱢᱤᱫ ᱛᱚᱦᱥᱤᱞ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱥᱤᱢᱲᱤᱯᱟᱲ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱨᱮᱱᱟᱜ ᱮᱛᱚᱢ-ᱯᱟᱪᱮ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱟᱹᱰᱤ ᱞᱮᱠᱟᱱ ᱵᱷᱮᱜᱟᱨ ᱵᱷᱮᱜᱟᱨ ᱚᱛᱱᱚᱜ ᱜᱷᱟᱹᱴᱤ ᱢᱮᱱᱟᱜᱼᱟ, ᱵᱤᱨ ᱚᱛᱮᱛ ᱟᱨ ᱠᱷᱤᱪᱤᱝ ᱢᱚᱱᱫᱤᱨ ᱡᱮᱞᱮᱠᱟ ᱟᱹᱰᱤ ᱜᱟᱱ ᱢᱟᱨᱮ ᱢᱚᱱᱫᱤᱨ ᱟᱨ ᱢᱟᱲᱟᱝ ᱟᱜ ᱢᱚᱭᱩᱨᱵᱷᱚᱸᱡᱽ ᱯᱚᱱᱚᱛ ᱨᱮᱱᱟᱜ ᱯᱩᱭᱞᱩ ᱦᱮᱰᱠᱩᱣᱟᱴᱚᱨ ᱥᱮᱞᱮᱫ ᱢᱮᱱᱟᱜᱼᱟ ᱾

ᱚᱛᱱᱚᱜ
ᱡᱚᱥᱤᱯᱩᱨ ᱫᱚ  ᱨᱮ ᱢᱮᱱᱟᱜᱼᱟ ᱾Falling Rain Genomics, Inc -Joshipur ᱱᱚᱶᱟ ᱨᱮᱱᱟᱜ ᱩᱥᱩᱞ ᱫᱚ ᱔᱐᱖ ᱢᱤᱴᱚᱨ (᱑᱓᱒ ᱯᱷᱤᱴ) ᱢᱮᱱᱟᱜᱼᱟ ᱾ ᱵᱟᱨᱭᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱱᱚᱶᱟ ᱦᱚᱛᱮᱛᱮ ᱪᱟᱞᱟᱜᱼᱟ - NH 49 ᱟᱨ NH 220 ᱾ ᱠᱚᱞᱠᱟᱛᱟ ᱢᱩᱢᱵᱟᱭ ᱮᱱ.ᱮᱪ. ᱟᱨ ᱨᱟᱺᱪᱤ ᱵᱤᱡᱚᱭᱣᱟᱰᱟ ᱮᱱ.ᱮᱪ. ᱾ ᱴᱟᱴᱟᱱᱚᱜᱚᱨ ᱫᱚ ᱡᱚᱥᱤᱯᱩᱨ ᱠᱷᱚᱱ ᱒.᱕ ᱴᱟᱲᱟᱝ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱵᱟᱫᱟᱢᱯᱟᱦᱟᱲ ᱠᱟᱱᱟ ᱡᱚᱥᱤᱯᱩᱨ ᱠᱷᱚᱱ ᱑᱗.᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱟᱨ ᱫᱚᱥᱟᱨ ᱥᱩᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱫᱚ ᱵᱟᱸᱜᱽᱨᱤᱯᱳᱥᱤ ᱠᱟᱱᱟ ᱡᱚᱥᱤᱯᱩᱨ ᱠᱷᱚᱱ ᱖᱑ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱮᱞ
᱒᱐᱐᱑ ᱥᱟᱞ ᱫᱷᱟᱹᱨᱤᱡ, ᱡᱚᱥᱤᱯᱩᱨ ᱨᱮ ᱑᱔,᱘᱗᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱚᱲ ᱮᱞ ᱨᱮ ᱕᱓% ᱠᱚᱲᱟ ᱟᱨ ᱔᱗% ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱡᱚᱥᱤᱯᱩᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱗᱔% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱫᱚ ᱰᱮᱦᱮᱨ ᱜᱮᱭᱟ : ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱘᱐% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚ ᱖᱗% ᱢᱮᱱᱟᱜᱼᱟ ᱾ ᱡᱚᱥᱤᱯᱩᱨ ᱨᱮ, ᱑᱑% ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱱᱤᱛᱚᱜ ᱞᱚᱠᱟᱞ ᱦᱚᱲ ᱮᱞ ᱫᱚ ᱒᱕,᱐᱐᱐ ᱠᱷᱚᱱ ᱰᱮᱦᱮᱨ ᱜᱮ ᱢᱮᱱᱟᱜ ᱠᱚᱣᱟ ᱾ ᱰᱮᱦᱮᱨ ᱛᱮᱫ ᱥᱟᱸᱜᱮ ᱦᱚᱲ ᱮᱞ ᱟᱹᱫᱤᱵᱟᱹᱥᱤ ᱥᱟᱶᱛᱟ ᱢᱮᱱᱟᱜ ᱠᱚᱣᱟ ᱾ ᱡᱚᱥᱤᱯᱩᱨ ᱫᱚ ᱯᱚᱪᱷᱤᱢ ᱵᱟᱝᱞᱟ ᱟᱨ ᱡᱷᱟᱨᱠᱷᱚᱸᱰ ᱠᱷᱚᱱ ᱥᱩᱨ ᱤᱫᱤ ᱛᱮ ᱮᱴᱟᱜ ᱯᱟᱹᱨᱥᱤ ᱫᱚ ᱦᱤᱱᱫᱤ ᱟᱨ ᱵᱟᱝᱞᱟ ᱠᱟᱱᱟ ᱾ ᱮᱴᱟᱜ ᱡᱟᱹᱛᱤ ᱠᱚ ᱮᱥ.ᱥᱤ., ᱤᱥᱟᱹᱭ, ᱥᱤᱠᱷ, ᱢᱩᱥᱞᱤᱢ ᱟᱨ ᱢᱟᱨᱟᱝ ᱡᱟᱹᱛᱤ ᱨᱤᱱ ᱦᱤᱱᱫᱩ ᱠᱚ ᱢᱮᱱᱟᱜ ᱠᱚᱣᱟ ᱾

ᱥᱮᱪᱮᱫ
ᱡᱚᱥᱤᱯᱩᱨ ᱨᱮ ᱠᱚᱞᱮᱡᱽ ᱨᱮ ᱥᱮᱞᱮᱫ ᱢᱮᱱᱟᱜᱼᱟ :
ᱡᱚᱥᱤᱯᱩᱨ ᱡᱩᱱᱤᱭᱟᱹᱨ ᱠᱚᱞᱮᱡᱽ 
ᱡᱚᱥᱤᱯᱩᱨ ᱨᱮ ᱟᱥᱲᱟ ᱥᱮᱞᱮᱫ ᱢᱮᱱᱟᱜᱼᱟ :
ᱡᱚᱥᱤᱯᱩᱨ ᱯᱩᱭᱞᱩ ᱟᱥᱲᱟ
ᱡᱚᱥᱤᱯᱩᱨ ᱥᱚᱨᱠᱟᱨᱤ ᱩᱱᱩᱥᱩᱞ ᱟᱥᱲᱟ
 ᱥᱚᱨᱠᱟᱨᱤ ᱟᱪᱮᱛᱟᱱᱤ ᱩᱱᱩᱥᱩᱞ ᱟᱥᱲᱟ
ᱰᱮ ᱯᱟᱣᱚᱞ ᱟᱥᱲᱟ 
ᱰᱤᱹᱮᱹᱣᱤ ᱫᱤᱥᱩᱣᱟᱹ ᱟᱥᱲᱟ 
 ᱳᱰᱤᱥᱟ ᱟᱫᱟᱨᱥᱟ ᱟᱥᱲᱟ (CBSE)

ᱥᱚᱨᱥᱚᱛᱤ ᱥᱤᱥᱩ ᱵᱤᱫᱽᱭᱟ ᱢᱚᱱᱫᱤᱨ ᱾ ᱡᱚᱥᱤᱯᱩᱨ ᱟᱪᱮᱛᱟᱱᱤ ᱩᱱᱩᱥᱩᱞ ᱟᱥᱲᱟ ᱨᱮᱱᱟᱜ ᱴᱷᱟᱯᱚᱱ ᱑᱙᱖᱕ ᱥᱟᱞ ᱨᱮ ᱢᱤᱫ ᱞᱚᱠᱟᱞ ᱢᱩᱥᱞᱤᱢ ᱵᱮᱯᱟᱨ ᱤᱫᱤ ᱛᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ; ᱑᱙᱘᱐ ᱥᱟᱞ ᱨᱮ, ᱱᱚᱣᱟ ᱳᱰᱤᱥᱟ ᱥᱚᱨᱠᱟᱨ ᱨᱮ ᱪᱟᱞᱟᱣ ᱮᱫᱟ ᱾

ᱧᱮᱞᱡᱚᱝ ᱴᱷᱟᱶ
ᱡᱚᱥᱤᱯᱩᱨ ᱥᱩᱨ ᱨᱮ ᱕ ᱜᱚᱴᱟᱝ ᱠᱷᱚᱱ ᱡᱟᱹᱥᱛᱤ ᱡᱷᱟᱨᱱᱟ ᱢᱮᱱᱟᱜᱼᱟ ᱾ ᱥᱤᱢᱲᱤᱯᱟᱲ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱡᱚᱥᱤᱯᱩᱨ ᱠᱷᱚᱱ ᱕᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ ᱢᱤᱫ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱟᱨ ᱛᱟᱹᱨᱩᱵ ᱨᱟᱠᱷᱟᱵᱤᱨ ᱠᱟᱱᱟ ᱾ ᱡᱚᱥᱤᱯᱩᱨ ᱫᱚ ᱛᱟᱭᱟᱱ ᱯᱟᱨᱠ ᱞᱟᱹᱜᱤᱫ ᱛᱮ ᱦᱚᱸ ᱧᱩᱛᱩᱢᱟᱱ ᱜᱮᱭᱟ ᱾ ᱱᱚᱣᱟ ᱡᱚᱥᱤᱯᱩᱨ ᱨᱮᱱᱟᱜ ᱢᱩᱬ ᱵᱟᱡᱟᱨ ᱠᱷᱚᱱ ᱓ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱟᱨ ᱠᱷᱮᱨᱤ ᱵᱷᱟᱱᱰᱟᱱ ᱜᱟᱰᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱡᱟᱭᱜᱟ ᱫᱚ ᱨᱟᱢ ᱛᱤᱨᱛᱷᱚ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ ᱾ ᱯᱩᱨᱟᱹ ᱥᱤᱧᱚᱛ ᱨᱮ ᱳᱰᱤᱥᱟ ᱵᱤᱨ ᱛᱟᱞᱟ ᱨᱮ ᱢᱮᱱᱟᱜ ᱱᱚᱣᱟ ᱫᱚ ᱢᱤᱫᱴᱟᱹᱝ ᱜᱮ ᱛᱟᱭᱟᱱ ᱱᱚᱨᱥᱚᱨᱤ ᱯᱟᱨᱠ ᱠᱟᱱᱟ ᱾

ᱦᱮᱡ ᱥᱮᱱ
 ᱥᱚᱲᱚᱠ ᱰᱟᱦᱟᱨ ᱛᱮ ᱥᱮᱱᱚᱜ ᱞᱟᱹᱜᱤᱫ ᱛᱮ ᱞᱚᱠᱡᱚᱨᱤ ᱮ/ᱥᱤ ᱵᱟᱥ ᱫᱚ ᱥᱚᱦᱚᱨ ᱠᱚ ᱛᱟᱞᱟ ᱛᱮ ᱥᱮᱱᱚᱜ ᱨᱮᱱᱟᱜ ᱢᱤᱫ ᱧᱩᱛᱩᱢᱟᱱ ᱦᱚᱨ ᱰᱟᱦᱟᱨ ᱠᱟᱱᱟ ᱾ ᱱᱚᱸᱰᱮ ᱠᱷᱚᱱ ᱵᱷᱩᱵᱽᱱᱮᱥᱚᱨ, ᱯᱩᱨᱤ, ᱥᱚᱢᱵᱚᱞᱯᱩᱨ, ᱡᱷᱟᱨᱥᱩᱜᱩᱰᱟ, ᱨᱟᱩᱨᱠᱮᱞᱟ, ᱠᱮᱱᱫᱩᱡᱷᱚᱨ, ᱵᱟᱞᱮᱥᱚᱨ, ᱚᱱᱩᱜᱩᱲ, ᱠᱚᱴᱚᱠ, ᱡᱟᱢᱥᱮᱫᱽᱯᱩᱨ, ᱨᱟᱺᱪᱤ ᱟᱨ ᱠᱚᱞᱠᱟᱛᱟ ᱞᱟᱹᱜᱤᱫ ᱛᱮ ᱡᱚᱲᱟᱣ ᱢᱮᱱᱟᱜᱼᱟ ᱾ ᱧᱮᱞᱡᱚᱝ ᱴᱚᱴᱷᱟ ᱠᱚᱨᱮ ᱪᱟᱞᱟᱣ ᱟᱨ ᱧᱮᱞᱡᱚᱝ ᱞᱟᱹᱜᱤᱫ ᱴᱮᱠᱥᱤ ᱨᱮᱱᱟᱜ ᱢᱤᱫ ᱞᱮᱠᱟᱱ ᱡᱟᱭᱜᱟ ᱢᱮᱱᱟᱜᱼᱟ ᱾

 ᱡᱚᱥᱤᱯᱩᱨ ᱠᱷᱚᱱ ᱑᱗ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱵᱟᱫᱟᱢᱯᱟᱦᱟᱲ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ